เรื่องร้องเรียน: แผงลอยตั้งขวางทางเท้า ตั้งทุกวัน เคยแจ้งเจ้าหน้าที้แล้ว มาถ่ายรูป ลง traffy fondue ไม่ได้กวดขันทุกวันอย่างจริงจัง ถ่ายรูปส่ง เพื่อให้ปิดเคสเท่านั้น
การดำเนินการของเจ้าหน้าที่: สำนักงานเขตปทุมวัน ได้จัดเจ้าหน้าที่เทศกิจลงพื้นที่ตรวจสอบผู้ค้าบริเวณโดยรอบศาลท้าวมหาพรหม  พบว่า เป็นผู้ค้าฝ่าฝืนทำการค้าในที่สาธารณะ  จำนวน  3  ราย จึงทำการแจ้งข้อกฏหมายให้ผู้ค้าได้รับทราบ  และเชิญผู้ค้ามาทำการเปรียบเทียบปรับ ฐานความผิด จำหน่ายสินค้าในที่สาธารณะ ตาม พรบ.รักษาความสะอาดและเป็นระเบียบเรียบร้อยของบ้านเมือง พ.ศ. 2535  ในอัตราโทษสูงสุด  ตามคดีเปรียบเทียบที่ 5101/66 , 5102/66 และ 5138/66 เป็นจำนวนเงินทั้งสิ้น  6,000 บาท  ซึ่งในช่วงที่ผ่านมา สำนักงานเขตปทุมวัน ได้บูรณาการประสานความร่วมมือกับหน่วยงานที่เกี่ยวข้อง อาทิ เจ้าหน้าที่ตำรวจ สน.ลุมพินี และ เจ้าหน้าที่ตำรวจสอบสวนกลาง ลงพื้นที่ตรวจสอบการตั้งวางจำหน่ายสินค้าในที่สาธารณะและประชาสัมพันธ์ขอความร่วมมือนักท่องเที่ยวและประชาชนไม่ให้ซื้อสินค้าจากผู้ค้าที่เร่ขาย รวมทั้งการเพิ่มความเข้มงวดกวดขันตรวจตราพื้นที่ เพื่อดูแลความปลอดภัยให้กับนักท่องเที่ยว เสริมสร้างภาพลักษณ์การท่องเที่ยวที่ดีของประเทศ  ทั้งนี้ จักได้จัดเจ้าหน้าที่ลงพื้นที่กวดขันตรวจตราพื้นที่อย่างต่อเนื่อง
ความเห็นของผู้แจ้ง: ถ่ายรูปด้านในของพระพรหมเอราวัณ ไม่ได้ถ่ายด้านนอก ที่ได้แจ้งว่า มีแผงลอยตั้งขวางทางเดินเท้า จงใจถ่ายรูปมาเพื่อปิดเคสเท่านั้น ไม่ได้แก้ไขจริง
พื้นที่: แขวงลุมพินี เขตปทุมวัน กรุงเทพมหานคร